Komisijos sprendimas
1994 m. liepos 27 d.
iš dalies keičiantis Tarybos sprendimus 79/542/EEB, 92/260/EEB, 93/195/EEB ir 93/197/EEB dėl registruotų arklių iš Makao, Malaizijos (pusiasalio) ir Singapūro importo, laikino įvežimo ir pakartotinio įvežimo gyvūnų sveikatos reikalavimų
(94/561/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Direktyva 92/36/EEB [2], ypač į jos 12, 13, 15, 16 straipsnius ir 19 straipsnio ii punktą,
kadangi Tarybos sprendimu 79/542/EEB [3] su paskutiniais pakeitimais, padarytais Komisijos sprendimu 94/310/EB [4], buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašas;
kadangi laikino registruotų arklių įvežimo, pakartotinio jų įvežimo, laikinai juos eksportavus, ir jų importo sveikatos reikalavimai ir veterinarinis sertifikavimas yra nustatyti atitinkamai Komisijos sprendimuose 92/260/EEB [5], 93/195/EEB [6], 93/197/EEB [7], visi su paskutiniais pakeitimais, padarytais Sprendimu 94/453/EB [8];
kadangi, Makao, Malaizijoje (pusiasalio) ir Singapūre atlikus Bendrijos veterinarinį patikrinimą, paaiškėjo, kad arklinių ligų požiūriu gyvūnų sveikatos būklę šiose šalyse pakankamai kontroliuoja tinkamos struktūros ir gerai organizuotos tarnybos;
kadangi ilgiau nei šešis mėnesius Makao, Malaizija (pusiasalio) ir Singapūras nėra apimti įnosių, kergimo ligos ir vezikulinio stomatito, niekada nebuvo Afrikinės arklių ligos, Venesuelos arklinio encefalomielito bei nuo šių ligų neskiepijama;
kadangi Makao, Malaizijos (pusiasalio) ir Singapūro atsakingos veterinarinės tarnybos garantuoja, kad per 24 valandas teleksu, telefaksu arba telegrama Komisijai ir valstybėms narėms praneš patvirtinimą apie bet kokį Direktyvos 90/426/EEB A priede išvardytų ligų protrūkį arba apie priimtą skiepijimo nuo šių ligų politiką ir tokios politikos pasikeitimus, o per atitinkamą laiką - apie arklinių importo politikos pasikeitimus;
kadangi gyvūnų sveikatos reikalavimai ir veterinarinis sertifikavimas turi būti nustatomi atsižvelgiant į gyvūnų sveikatos padėtį atitinkamose Bendrijai nepriklausančiose šalyse; kadangi šis atvejis yra susijęs tik su registruotais arkliais;
kadangi Sprendimai 79/542/EEB, 92/260/EEB, 93/195/EEB ir 93/197/EEB turi būti atitinkamai iš dalies pakeisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 79/542/EEB priedo 2 dalies specialioje arkliniams skirtoje skiltyje ISO kodų abėcėline tvarka įrašomos šios eilutės:
"MO | Makao | x" | |
"MY | Malaizija (pusiasalio) | x" | |
"SG | Singapūras | x" | |
2 straipsnis
Sprendimas 92/260/EEB iš dalies keičiamas taip:
1. Į I priedo C grupės trečiųjų šalių sąrašą įrašoma "Makao", "Malaizija (pusiasalio)" ir "Singapūras".
2. Į II C priedo sveikatos sertifikato pavadinimo trečiųjų šalių sąrašą įrašoma "Makao", "Malaizijos (pusiasalio)" ir "Singapūro".
II C priedo 6 išnašoje žodžiai "Honkongui ir Japonijai" pakeičiami žodžiais "Honkongui, Japonijai, Makao, Malaizijai (pusiasalio) ir Singapūrui".
3. II A, B, C, D ir E priedo III skyriaus d punkto trečioje įtraukoje įrašoma "Makao", "Malaizijoje (pusiasalio)" ir "Singapūre".
3 straipsnis
Sprendimas 93/195/EEB iš dalies pakeičiamas taip:
1. Į I priedo C grupės trečiųjų šalių sąrašą įrašoma "Makao", "Malaizija (pusiasalio)" ir "Singapūras".
2. Į II C priedo sveikatos sertifikato pavadinimo trečiųjų šalių sąrašą įrašoma "Makao", "Malaiziją (pusiasalio)" ir "Singapūrą".
4 straipsnis
Sprendimas 93/197/EEB iš dalies keičiamas taip:
1. Į I priedo C grupės trečiųjų šalių sąrašą įrašoma "Makao", "Malaizija (pusiasalio)" ir "Singapūras".
2. II C priedo sveikatos sertifikato pavadinime žodžiai "Honkongo ir Japonijos" pakeičiami žodžiais "Honkongo, Japonijos, Makao, Malaizijos (pusiasalio) ir Singapūro".
II C priedo 5 išnašoje žodžiai "Honkongui ir "Japonijai" pakeičiami žodžiais "Honkongui, Japonijai, Makao, Malaizija (pusiasalio) ir Singapūrui"."
5 straipsnis
Šis sprendimas yra skirtas valstybėms narėms.
Priimta Briuselyje, 1994 m. liepos 27 d.